ประกาศบรรษัทประกันสินเชื่ออุตสาหกรรมขนาดย่อมประกาศบรรษัทประกันสินเชื่ออุตสาหกรรมขนาดย่อมเรื่องโครงสร้างและการจัดหน่วยงาน อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของบรรษัทประกันสินเชื่ออุตสาหกรรมขนาดย่อม[๑] เพื่อเป็นการปฏิบัติตามมาตรา ๗ แห่งพระราชบัญญัติข้อมูลข่าวสารราชการพ.ศ. ๒๕๔๐ ที่กำหนดให้หน่วยงานของรัฐต้องส่งข้อมูลข่าวสารของราชการให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆ ของราชการ บรรษัทประกันสินเชื่ออุตสาหกรรมขนาดย่อม (บสย.) เห็นควรประกาศโครงสร้างและการจัดหน่วยงานอำนาจ หน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของบรรษัทประกันสินเชื่ออุตสาหกรรมขนาดย่อมไว้ดังต่อไปนี้ข้อ ๑บรรษัทประกันสินเชื่ออุตสาหกรรมขนาดย่อม (บสย.)เป็นนิติบุคคลที่จัดตั้งขึ้นตามพระราชบัญญัติบรรษัทประกันสินเชื่ออุตสาหกรรมขนาดย่อมพ.ศ. ๒๕๓๔ โดยมีวัตถุประสงค์ ดังนี้(๑)ช่วยเหลือภารธุระอุตสาหกรรมขนาดย่อมให้ได้รับสินเชื่อจากสถาบันการเงินจำนวนมากขึ้น(๒)ช่วยให้สถาบันการเงินมีความมั่นใจในการให้สินเชื่อแก่ภารธุระอุตสาหกรรมขนาดย่อมมากยิ่งขึ้น(๓)เร่งการกระจายสินเชื่อไปยังภารธุระอุตสาหกรรมขนาดย่อมทั่วประเทศได้เร็วขึ้น และ(๔)ช่วยให้การพัฒนาภารธุระอุตสาหกรรมขนาดย่อมบรรลุเป้าหมายตามแผนพัฒนาเศรษฐกิจและสังคมแห่งชาติข้อ ๒ บรรษัทประกันสินเชื่ออุตสาหกรรมขนาดย่อมมีอำนาจและหน้าที่ดังต่อไปนี้(๑) ให้การค้ำประกันสินเชื่อแก่ภารธุระอุตสาหกรรมขนาดย่อม(๒) ประกันซื้อ(๓)จัดให้มีเงินกลับมาลงทุนใหม่ด้วยวิธีขายทรัพย์สินที่บรรษัทได้มาจากการลงทุน(๔)กู้ยืมเงินในหรือนอกราชอาณาจักรเพื่อธุรกิจของบรรษัทและให้หลักประกันเงินที่กู้ยืม(๕)ใช้เงินคงเหลืออยู่เปล่าของบรรษัทซื้อหลักทรัพย์ที่มั่นคง(๖) จัดให้ได้มา ถือกรรมสิทธิ์ เช่าหรือให้เช่าจำนองหรือรับจำนอง จำนำหรือรับจำนำ และขายหรือจำหน่ายด้วยวิธีอื่นใดซึ่งอสังหาริมทรัพย์ สังหาริมทรัพย์หรือหลักทรัพย์(๗) เปิดบัญชีเงินฝากไว้กับธนาคาร(๘) จัดให้ได้มาซึ่งสัมปทาน สิทธิ หรือเอกสิทธิ์ใด ๆบรรดาที่บรรษัทเห็นว่าจะช่วยให้วัตถุประสงค์ของบรรษัทสำเร็จผล(๙) ให้คำแนะนำเกี่ยวกับการบริหาร การจัดการและทางเทคนิคแก่ภารธุระอุตสาหกรรมขนาดย่อมและช่วยให้ภารธุระอุตสาหกรรมขนาดย่อมนั้นได้รับบริการเกี่ยวกับการบริหารการจัดการ และทางเทคนิค(๑๐) สั่งจ่าย รับรองหรือสลักหลังตั๋วเงินหรือใช้เงินตามตั๋วเงินเพื่อประโยชน์แห่งธุรกิจของบรรษัท(๑๑) จัดให้มีการสงเคราะห์ตามสมควรแก่ลูกจ้างหรือผู้ที่พ้นจากการเป็นลูกจ้าง ของบรรษัทและครอบครัว ของบุคคลเหล่านั้น(๑๒)กระทำการอย่างอื่นบรรดาที่เกี่ยวกับหรือเนื่องในการจัดให้สำเร็จตามวัตถุประสงค์ของบรรษัทข้อ ๓ โครงสร้างกรรมการบรรษัทประกันสินเชื่ออุตสาหกรรมขนาดย่อมและอำนาจหน้าที่๓.๑ บรรษัทประกันสินเชื่ออุตสาหกรรมขนาดย่อม (บสย.)มีโครงสร้างคณะกรรมการชุดต่าง ๆ ดังนี้(๑) คณะกรรมการ บสย.(๒) คณะกรรมการบริหาร(๓) คณะกรรมการตรวจสอบ(๔) คณะกรรมการบริหารความเสี่ยง(๕) คณะกรรมการด้านกำกับดูแลกิจการที่ดีและความรับผิดชอบต่อสังคม(CG&CSR)(๖) คณะกรรมการกิจการสัมพันธ์๓.๒ อำนาจหน้าที่ของคณะกรรมการชุดต่าง ๆ มีดังนี้๑. คณะกรรมการ บสย.คณะกรรมการ บสย. มีขอบเขตอำนาจหน้าที่ ตามที่กำหนดในมาตรา ๒๑แห่งพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ. ๒๕๓๔โดยมีอำนาจและหน้าที่กำกับและควบคุมโดยทั่วไป ซึ่งการดำเนินงานการบริหารกิจการและธุรกิจของบรรษัทและให้มีอำนาจกระทำการต่าง ๆที่บรรษัทจะพึงกระทำได้ อำนาจเช่นว่านี้ให้รวมถึง(๑) จ่ายเงินของบรรษัทเพื่อเป็นค่าใช้จ่ายใด ๆที่เกิดขึ้นในการจัดกิจการและการประกอบธุรกิจตามวัตถุประสงค์ของบรรษัทการให้สินจ้างแก่กรรมการและลูกจ้างของบรรษัท(๒)ควบคุมให้มีการตรวจคำร้องทุกฉบับที่ภารธุระอุตสาหกรรมขนาดย่อมยื่นขึ้นมาเพื่อขอรับการค้ำประกันสินเชื่อของบรรษัทและให้รับไว้พิจารณาเฉพาะแต่ที่เห็นสมควร ในทางเทคนิค การเงินการเศรษฐกิจและนโยบายการส่งเสริมอุตสาหกรรมขนาดย่อมของรัฐบาลโดยมิต้องคำนึงถึงการอื่นใดทั้งสิ้น๒. คณะกรรมการบริหารคณะกรรมการบริหารมีขอบเขตอำนาจหน้าที่ในการกลั่นกรองและเสนอขออนุมัติต่อคณะกรรมการบสย. สำหรับการปรับปรุงหลักเกณฑ์การค้ำประกันและหลักเกณฑ์การจ่ายค่าประกันชดเชยการเปลี่ยนแปลงอัตราค่าธรรมเนียมค้ำประกัน การจัดโครงสร้างองค์กรการจัดตั้งสำนักงานจังหวัดรวมทั้งการอนุมัติการค้ำประกันสินเชื่อและการจัดซื้อจัดจ้างสินค้าหรือบริการใด ๆของ บสย. ภายใต้หลักเกณฑ์และวงเงินที่คณะกรรมการ บสย. กำหนด๓. คณะกรรมการตรวจสอบคณะกรรมการ บสย. เป็นผู้แต่งตั้งคณะกรรมการตรวจสอบเพื่อทำหน้าที่ในการกำกับดูแลให้รายงานทางการเงินมีความน่าเชื่อถือให้ บสย.มีระบบการควบคุมภายในและการบริหารความเสี่ยงที่มีประสิทธิภาพและมีการกำกับดูแลกิจการที่ดี การปฏิบัติงานตามความรับผิดชอบนี้คณะกรรมการตรวจสอบสามารถดำเนินการโดยการกำกับดูแลการปฏิบัติงานของหน่วยตรวจสอบภายในและการหารือร่วมกับฝ่ายบริหาร ผู้สอบบัญชี และบุคคลที่เกี่ยวข้องอื่น ๆตามแนวทางปฏิบัติเกี่ยวกับความรับผิดชอบของคณะกรรมการตรวจสอบเกี่ยวกับการตรวจสอบภายในที่กำหนดไว้ในคู่มือการปฏิบัติงานการตรวจสอบภายในรัฐวิสาหกิจ๔. คณะกรรมการบริหารความเสี่ยงคณะกรรมการ บสย. ได้แต่งตั้งคณะกรรมการบริหารความเสี่ยงโดยให้มีอำนาจหน้าที่ กำหนดนโยบายเพื่อเสนอต่อคณะกรรมการ บสย.พิจารณาในเรื่องการบริหารความเสี่ยงโดยรวมซึ่งต้องครอบคลุมถึงความเสี่ยงด้านต่าง ๆที่สำคัญ สอดคล้องกับกลยุทธ์ขององค์กร โดยสามารถประเมินติดตามและดูแลปริมาณความเสี่ยงของ บสย. ให้อยู่ในระดับที่เหมาะสม รวมถึงทบทวนความเหมาะสมและความเพียงพอของนโยบายและระบบการบริหารความเสี่ยงโดยรวมถึงความมีประสิทธิผลของระบบและการปฏิบัติตามนโยบายที่กำหนด๕. คณะกรรมการด้านกำกับดูแลกิจการที่ดีและความรับผิดชอบต่อสังคม (CG&CSR)คณะกรรมการ บสย. ได้แต่งตั้งคณะกรรมการด้านกำกับดูแลกิจการที่ดีและความรับผิดชอบต่อสังคม (CG&CSR) โดยให้มีอำนาจหน้าที่ ในการเสนอแนะ ทบทวนนโยบายและให้คำแนะนำแก่คณะกรรมการ บสย. ในเรื่องที่เกี่ยวกับการกำกับดูแลกิจการที่ดีและความรับผิดชอบต่อสังคมทบทวนแนวทางหลักการกำกับดูแลกิจการที่ดีและความรับผิดชอบต่อสังคมเพื่อให้สอดคล้องกับแนวทางการปฏิบัติของสากล ติดตามผลการดำเนินงานของ บสย.ที่เกี่ยวข้อง รวมทั้ง ส่งเสริมให้คณะกรรมการ บสย. ผู้บริหารและพนักงานมีส่วนร่วมในการกำกับดูแลกิจการที่ดีและมีส่วนร่วมในกิจกรรมที่แสดงความรับผิดชอบต่อสังคม๖. คณะกรรมการกิจการสัมพันธ์คณะกรรมการ บสย. ได้แต่งตั้งคณะกรรมการกิจการสัมพันธ์โดยให้มีอำนาจหน้าที่ในการพิจารณาให้ความเห็นเกี่ยวกับการปรับปรุงประสิทธิภาพในการดำเนินงานตลอดจนส่งเสริมและพัฒนาแรงงานสัมพันธ์และหาแนวทางปรองดองและระงับข้อขัดแย้งรวมทั้งพิจารณาปรับปรุงระเบียบข้อบังคับในการทำงานนอกจากนี้ให้คำปรึกษาหารือเพื่อแก้ไขปัญหาตามคำร้องทุกข์ของลูกจ้างหรือสภาพแรงงานรวมถึงการร้องทุกข์ที่เกี่ยวกับการลงโทษทางวินัยและให้คำปรึกษาหารือเพื่อพิจารณาปรับปรุงสภาพการจ้างข้อ ๔ บรรษัทประกันสินเชื่ออุตสาหกรรมขนาดย่อม(บสย.) มีโครงสร้างองค์กรและขอบเขตอำนาจหน้าที่ที่สำคัญของฝ่ายงานตามโครงสร้าง บสย. โดยประกอบด้วย ๔ สายงาน ซึ่งกำกับดูแลรวม๑๙ ฝ่ายงาน ดังนี้สายงานธุรกิจ ประกอบด้วย ๔ ฝ่ายงาน ดังนี้(๑) ฝ่ายการตลาดและพัฒนาผลิตภัณฑ์(๒) ฝ่ายประชาสัมพันธ์(๓) ฝ่ายกิจการสาขา(๔) ฝ่ายกิจการต่างประเทศสายงานบริหารทั่วไป ประกอบด้วย ๖ ฝ่ายงาน ดังนี้(๑) ฝ่ายวิเคราะห์ประกันสินเชื่อ(๒) ฝ่ายปฏิบัติการประกันสินเชื่อ(๓) ฝ่ายบัญชีและการเงิน(๔) ฝ่ายกลยุทธ์องค์กร(๕) ฝ่ายบริหารสำนักงาน(๖) ฝ่ายปรับปรุงกระบวนการทำงานสายงานสนับสนุน ประกอบด้วย ๖ ฝ่ายงาน ดังนี้(๑) ฝ่ายบริหารจัดการหนี้(๒) ฝ่ายบริหารความเสี่ยง(๓) ฝ่ายค่าประกันชดเชย(๔) ฝ่ายบริหารการลงทุน(๕) ฝ่ายเทคโนโลยีสารสนเทศ(๖) ฝ่ายกฎหมายสายงานตรง (ภายใต้การกำกับดูแลของกรรมการและผู้จัดการทั่วไป)ประกอบด้วย ๓ ฝ่ายงาน(๑) สำนักงานกรรมการและผู้จัดการทั่วไป(๒) ฝ่ายตรวจสอบภายใน(๓) ฝ่ายทรัพยากรบุคคลทั้งนี้ แต่ละฝ่ายงานมีขอบเขตหน้าที่ความรับผิดชอบ ดังต่อไปนี้(๑) ฝ่ายการตลาดและพัฒนาผลิตภัณฑ์ มีหน้าที่ความรับผิดชอบในการวางแผนกำหนดกลยุทธ์การตลาดเพื่อให้บรรลุเป้าหมายขององค์กรจัดกิจกรรมโครงการและส่งเสริมการตลาดร่วมกับหน่วยงานภาครัฐและเอกชนรวมทั้งเข้าร่วมกิจกรรมสนับสนุนการตลาดให้กับลูกค้า บสย.พร้อมทั้งส่งเสริมบริการต่าง ๆ ของ บสย. สู่กลุ่มเป้าหมายรวมทั้งพัฒนาธุรกิจโดยการออกพบปะ ติดต่อสถาบันการเงินและผู้ประกอบการเพื่อแนะนำและชักชวนให้ใช้บริการ ตลอดจนประสานงานและให้ความช่วยเหลือต่าง ๆในการใช้บริการ บสย.(๒) ฝ่ายประชาสัมพันธ์มีหน้าที่รับผิดชอบในการสื่อสารทั้งภายในและภายนอกองค์กร เพื่อสร้างการรับรู้เกี่ยวกับบทบาท บริการ สู่กลุ่มเป้าหมายโดยจัดทำแผนงานประชาสัมพันธ์สื่อสารไปยังกลุ่มเป้าหมายต่างๆ ผ่านสื่อต่าง ๆ ที่มีประสิทธิภาพ ทันสมัยและเข้าถึงกลุ่มเป้าหมายได้งานประชาสัมพันธ์รวมถึงการสร้างสรรค์สื่อ ซื้อสื่อเพื่องานด้านโฆษณา งานข่าวและสร้างความสัมพันธ์กับสื่อมวลชน งานกิจกรรมในสาธารณะเพื่อการรับรู้เพื่อสังคมนำไปสู่การมีภาพลักษณ์ที่ดีขององค์กรและยังรวมถึงการสื่อสารกับผู้มีส่วนได้ส่วนเสียอื่น ๆ ของ บสย. เช่น ลูกค้า บสย.พนักงานสินเชื่อธนาคารและพนักงาน บสย. ที่มีอยู่ ณ สาขาต่าง ๆ ทั่วประเทศ(๓) ฝ่ายกิจการสาขา มีหน้าที่ความรับผิดชอบในการวางแผนกำหนดกลยุทธ์ในการพัฒนาธุรกิจ จัดกิจกรรม ประสานงาน ให้บริการกับสถาบันการเงินหน่วยงานคู่ความร่วมมือทั้งภาครัฐและเอกชน ตลอดจนผู้ประกอบการ SMEs เพื่อแนะนำผลิตภัณฑ์และบริการของ บสย.เพื่อกระตุ้นและผลักดันให้เกิดยอดอนุมัติค้ำประกันสินเชื่ออีกทั้งเป็นศูนย์กลางให้กับ SMEs ในภูมิภาคให้สามารถเข้าถึงได้ง่ายเพื่อส่งเสริมและพัฒนาศักยภาพให้ SMEs เข้าถึงแหล่งเงินทุนได้มากขึ้นและเป็นตัวแทนของ บสย. เพื่อส่งเสริมภาพลักษณ์องค์กร รวมถึงสนับสนุนนโยบายภาครัฐ(๔) ฝ่ายกิจการต่างประเทศ มีหน้าที่ความรับผิดชอบในการวางแผนกำหนดกลยุทธ์ การดำเนินงานที่เกี่ยวข้องกับ ความร่วมมือ การร่วมประชุมกับสถาบันค้ำประกันสินเชื่อ หรือสถาบัน ที่เกี่ยวข้องในต่างประเทศรวมถึงการสร้างภาพลักษณ์ขององค์กรและจัดทำฐานข้อมูลในระดับประเทศเพื่อให้บรรลุเป้าหมายและนโยบายขององค์กร(๕) ฝ่ายวิเคราะห์ประกันสินเชื่อมีหน้าที่ความรับผิดชอบในการรับและพิจารณาคำขอทั้งก่อนและหลังการค้ำประกันสินเชื่อให้เป็นไปตามหลักเกณฑ์และวิธีปฏิบัติของ บสย. ตลอดจนติดต่อ เจรจา สอบถามกับเจ้าหน้าที่สถาบันการเงินในเรื่องเกี่ยวกับการพิจารณาค้ำประกันสินเชื่อ รวมถึงการตอบข้อซักถามให้ความเห็น และให้คำปรึกษากับเจ้าหน้าที่ของสถาบันการเงินและหน่วยงานต่าง ๆที่เกี่ยวข้อง(๖)ฝ่ายปฏิบัติการประกันสินเชื่อ มีหน้าที่ความรับผิดชอบในการออกหนังสือค้ำประกันตามที่ได้รับการอนุมัติรวมถึงบันทึกข้อมูลผู้กู้เข้าระบบค้ำประกันสินเชื่อ และ Scan เอกสารการค้ำประกันเข้าระบบเอกสารอิเล็กทรอนิกส์จัดเก็บและให้บริการยืมคืนแฟ้มโครงการผู้กู้ (ก่อนจ่ายค่าประกันชดเชย)ตลอดจนแก้ไขปรับปรุงข้อมูลผู้กู้ที่มีการเปลี่ยนแปลงภายหลังการค้ำประกันติดตามข้อมูลสภาพหนี้ ข้อมูลหลักประกัน รวมทั้งกระทบยอดภาระค้ำประกันและจัดทำรายงานการตั้งสำรองค่าประกันชดเชยโครงการNon PGS(๗) ฝ่ายบัญชีและการเงินมีหน้าที่ความรับผิดชอบปฏิบัติงานทางด้านบัญชี การวางแผน ควบคุม กำกับดูแลงานด้านบัญชีของ บสย. ให้สอดคล้องกับมาตรฐานบัญชีโดยกำหนดแบบและการปฏิบัติด้านบัญชีต่าง ๆ จัดทำ และควบคุมบัญชีต่าง ๆที่เกี่ยวข้องกับทรัพย์สิน หนี้สิน และทุน รายได้ รายจ่ายจัดทำงบการเงินและวิเคราะห์สถานะทางการเงิน รวบรวมจัดทำงบประมาณประจำปี และประมาณการทางการเงินของ บสย. ประมวลผลตลอดจนติดตามควบคุมการใช้งบประมาณ รายงานผลการใช้งบประมาณ การตรวจสอบเอกสารการขอเบิกค่าใช้จ่ายให้เป็นไปตามระเบียบอำนาจอนุมัตินอกจากนี้ยังจัดทำรายงานติดตามการเรียกเก็บค่าธรรมเนียมจากลูกค้าให้ตรงตามเวลาที่กำหนดจัดเก็บและดูแลเอกสารสำคัญทั้งทางด้านการเงินและสัญญาค้ำประกันต่าง ๆ(๘) ฝ่ายกลยุทธ์องค์กร มีหน้าที่ความรับผิดชอบในการนำเสนอแนวทางในการกำหนดยุทธศาสตร์การดำเนินงานและนโยบายขององค์กรให้สอดคล้องกับพันธกิจหลักองค์กรโดยให้สอดคล้องกับแนวทางการพัฒนาของภาครัฐจัดทำแผนวิสาหกิจประจำปีและดำเนินการจัดทำกระบวนการขอเบิกงบชดเชยจากภาครัฐประจำปีงบประมาณประสานงานกับผู้บริหารระดับสูงและผู้บริหารในการกำหนดตัวชี้วัดและจัดทำเกณฑ์การประเมินผลการดำเนินงานของบสย. ตามเกณฑ์ที่ทางการกำหนดดำเนินการจัดทำและส่งรายงานผลการดำเนินงานให้หน่วยงานกำกับดูแล ทั้งกระทรวงการคลังและธนาคารแห่งประเทศไทย(๙) ฝ่ายบริหารสำนักงาน มีหน้าที่อำนวยความสะดวกรับเรื่องราวเอกสาร การติดต่อประสานงานเรื่องต่าง ๆการดูแลรักษาความสะอาดเรียบร้อยของอาคารสถานที่ การวางแผนการใช้อาคารสถานที่ยานพาหนะ นอกจากนี้ยังมีงานด้านพัสดุ งานจัดซื้อ งานบริหารทรัพย์สิน งานการเงินงานบริหารสัญญา(๑๐) ฝ่ายปรับปรุงกระบวนการทำงานมีหน้าที่ดำเนินงานด้านพัฒนาและปรับปรุงกระบวนการทำงานของ บสย.ให้สอดคล้องกับนโยบาย เป้าหมาย และกลยุทธ์ขององค์กร วางแผนการพัฒนาและปรับปรุงกระบวนการทำงาน รวมทั้งกำกับดูแลผลงานระบบประเมินคุณภาพรัฐวิสาหกิจ (SEPA) ให้บรรลุตามแผนงานที่กำหนดไว้ตามเกณฑ์ที่ สคร. กำหนดตลอดจนศึกษาระบบประเมินคุณภาพรัฐวิสาหกิจหรือระบบบริหารคุณภาพเพื่อหาแนวทางการบริหารจัดการกระบวนการ เทคนิคการปรับปรุงกระบวนการและนำมาประยุกต์ใช้ให้เหมาะสม อีกทั้งยังดำเนินการต่าง ๆในการสนับสนุน งานฝ่ายอื่น ๆ ในการออกแบบและทบทวนระบบงาน(๑๑) ฝ่ายบริหารจัดการหนี้มีหน้าที่รับผิดชอบในงานบริหารภาระค้ำประกันหนี้ จัดชั้นด้อยคุณภาพ(Non Performing Credit Guarantee : NPGs) โดยการป้องกันและแก้ไขปัญหาหนี้NPGs พร้อมทั้งให้คำปรึกษา SMEs ให้สามารถปรับปรุงผลการดำเนินงานบรรเทาปัญหาและลด ข้อขัดแย้งระหว่างผู้ให้กู้และผู้กู้และรับผิดชอบในงานเรียกคืนหนี้ค่าประกันชดเชยที่จ่ายไปแล้ว ประนอมหนี้หรือใช้กระบวนการในการดำเนินคดีกับลูกหนี้ เพื่อเร่งรัดในการจัดเก็บหนี้ต่อไป(๑๒) ฝ่ายบริหารความเสี่ยงมีหน้าที่ดำเนินงานด้านการจัดทำและทบทวนนโยบายบริหารความเสี่ยง ดำเนินการตามกระบวนการบริหารความเสี่ยงรวมทั้งพัฒนาระบบและเครื่องมือ ในการบริหารความเสี่ยงโดยมีวัตถุประสงค์ที่จะควบคุมความเสี่ยงให้อยู่ภายในระดับความเสี่ยงที่ยอมรับได้นอกจากนี้ยังมีการประเมินความเพียงพอและประสิทธิผลของระบบและเครื่องมือในการบริหารความเสี่ยงรวมถึงการทดสอบความน่าเชื่อถือของเครื่องมือที่ใช้ในการบริหารความเสี่ยงอย่างต่อเนื่อง(๑๓) ฝ่ายค่าประกันชดเชยมีหน้าที่ดำเนินงานด้านการกำหนดงบประมาณในการ จ่ายค่าประกันชดเชยพิจารณาจ่ายค่าประกันชดเชย รวมทั้งให้ข้อเสนอแนะเพื่อปรับปรุงหลักเกณฑ์การจ่ายค่าประกันชดเชยที่เป็นประโยชน์ต่อ บสย. พิจารณาคำขอภายหลังการค้ำประกันเช่น การขอยกเว้นและขอคืนค่าธรรมเนียมการค้ำประกันการขอความยินยอมในการปรับปรุงโครงสร้างหนี้และหรือไถ่ถอนหลักประกันตลอดจนพิจารณาคำขอโอนสิทธิเรียกร้องการค้ำประกันของ บสย.(๑๔) ฝ่ายบริหารการลงทุน มีหน้าที่ดำเนินงานด้านกำกับดูแลการบริหารเงินกองทุนให้ได้รับผลตอบแทนจากการลงทุนโดยอยู่ในขอบเขตภายใต้ข้อจำกัดที่ได้รับอนุมัติจากคณะกรรมการสรุปและรายงานผลการดำเนินงานของการบริหารเงินกองทุนให้แก่คณะกรรมการบริหารเงินลงทุนและคณะกรรมการบสย. ประสานงานกับบริษัทจัดการกองทุน (Asset Management) ในการบริหารเงินกองทุนของ บสย. รวมทั้งควบคุมดูแลการบริหารสภาพคล่องของบสย. ให้ได้รับผลตอบแทน และเพียงพอต่อการดำเนินงานได้อย่างต่อเนื่อง(๑๕) ฝ่ายเทคโนโลยีสารสนเทศมีหน้าที่ดำเนินงานด้านการจัดทำแผนแม่บทเทคโนโลยีสารสนเทศขององค์กร จัดทำแผนงานและงบประมาณด้านเทคโนโลยีสารสนเทศให้สอดคล้องกับแผนแม่บทเทคโนโลยีสารสนเทศและแผนธุรกิจขององค์กร จัดหาหรือพัฒนาระบบงานคอมพิวเตอร์ที่เกี่ยวกับการปฏิบัติงานด้านต่าง ๆขององค์กรพร้อมทั้งกำหนดมาตรฐานและควบคุมคุณภาพของระบบงาน นอกจากนี้ยังดูแลด้านการสร้างระบบคอมพิวเตอร์ ระบบเครือข่ายสื่อสาร และระบบฐานข้อมูลขององค์กรให้สามารถเชื่อมโยงกันได้อย่างมีประสิทธิภาพและประสิทธิผลสูงสุด ตลอดจนมีการรักษาความมั่นคงปลอดภัยตามมาตรฐานสากล จัดทำเอกสารแผนการกู้ระบบฉุกเฉินหากเกิดเหตุวิกฤติ กับระบบคอมพิวเตอร์(๑๖) ฝ่ายกฎหมาย มีหน้าที่ดูแลงานด้านกฎหมายและนิติกรรมต่างๆ ของ บสย. รวมถึงยกร่าง ทบทวน แก้ไขกฎหมาย กฎ ระเบียบ คำสั่ง หลักเกณฑ์นิติกรรมสัญญา หนังสือและเอกสารต่าง ๆ ที่เกี่ยวข้อง อีกทั้งยังให้คำปรึกษาให้ข้อพิจารณา และข้อเสนอแนะในประเด็นกฎหมายที่เกี่ยวข้องกับกิจการของ บสย.นอกจากนี้ ยังมีหน้าที่ในการกำกับดูแล สอบทาน วิเคราะห์และประเมินกระบวนการปฏิบัติงานของหน่วยงานต่าง ๆ ในด้านการปฏิบัติตามกฎเกณฑ์กฎหมาย และข้อกำหนดของหน่วยงานราชการ และหน่วยงานกำกับดูแล เพื่อป้องกันความเสี่ยงที่จะเกิดขึ้นและวางมาตรการป้องกัน แก้ไข รวมทั้งสนับสนุนให้มีระบบการกำกับดูแลกิจการที่ดีพัฒนาและปรับปรุงนโยบายและคู่มือต่าง ๆเพื่อให้เป็นไปตามกฎเกณฑ์ที่หน่วยงานราชการและหน่วยงานกำกับดูแลกำหนดและประสานงานกับหน่วยงานราชการและหน่วยงานกำกับดูแลต่าง ๆที่เกี่ยวข้องกับการกำกับดูแล บสย.(๑๗) สำนักงานกรรมการและผู้จัดการทั่วไปมีหน้าที่ในการบริหารการประชุมคณะกรรมการ บสย. คณะกรรมการบริหาร คณะผู้บริหาร (MC Meeting) กลั่นกรอง ตรวจสอบ และวิเคราะห์ข้อมูลให้ข้อมูลเบื้องต้นแก่กรรมการเกี่ยวกับข้อกฎหมายและระเบียบ บสย.ดูแลและติดตามการดำเนินงานต่าง ๆ ที่คณะกรรมการและกรรมการและผู้จัดการทั่วไปสั่งการหรือมอบหมายเป็นศูนย์กลางในการออกคำสั่งภายใน บสย. และจัดเก็บเอกสารสำคัญของ บสย.รวมทั้งดำเนินการเกี่ยวกับการจดทะเบียนเปลี่ยนแปลงรายการตามหนังสือรับรองบริษัทต่อนายทะเบียนหุ้นส่วนบริษัทกรุงเทพมหานครการจัดทำทะเบียนหุ้น การเปลี่ยนแปลงผู้ถือหุ้นหรือการโอนหุ้น(๑๘) ฝ่ายตรวจสอบภายในมีหน้าที่ดำเนินงานด้านการประเมินกิจกรรมต่าง ๆ ของ บสย. อย่างเป็นอิสระการตรวจสอบภายในมีบทบาทที่สำคัญในการช่วยฝ่ายบริหารในการสร้างและรักษาสภาวะแวดล้อมของการควบคุมภายใน(Internal Control Environment) นอกจากนี้ยังมีการตรวจสอบ ประเมินและและทดสอบด้านความเพียงพอและประสิทธิผลของระบบการควบคุมภายใน ด้านการปฏิบัติตามนโยบายระเบียบปฏิบัติ กฎหมายและข้อบังคับ การตรวจสอบทางการเงิน การตรวจสอบการดำเนินงานการตรวจสอบการบริหาร การประเมินระบบงานสารสนเทศ การตรวจสอบการทุจริต ข้อผิดพลาดการละเลยและรายการผิดปรกติอื่น ๆ ตลอดจน มีบทบาทในการให้คำปรึกษาในด้านตรวจสอบและความเสี่ยงต่างๆ(๑๙) ฝ่ายทรัพยากรบุคคล มีหน้าที่ในการกำหนดหลักเกณฑ์แนวทางในการบริหาร และพัฒนาบุคลากรให้เป็นไปตามนโยบายที่องค์กรกำหนด วิเคราะห์วางแผนการใช้อัตรากำลังพนักงานให้เหมาะสม กำหนดหลักเกณฑ์ระเบียบการสรรหาและว่าจ้างพนักงานให้เป็นไปตามนโยบายที่องค์กรกำหนดรวมทั้งกำหนดแนวทางบริหารอัตราผลตอบแทน และสวัสดิการต่าง ๆของพนักงานให้เหมาะสมกับภาวะเศรษฐกิจ และสอดคล้องกับกฎหมายแรงงานตลอดจนพัฒนาบุคลากรให้มีความรู้ ความสามารถ โดยกำหนดแนวนโยบาย และวางแผนการฝึกอบรมรวมทั้งเป็นศูนย์กลางในการจัดทำระเบียบ คำสั่งเกี่ยวกับการบริหารทรัพยากรบุคคลการจัดทำ โครงสร้างองค์กร และคำบรรยายลักษณะงานตามภาระหน้าที่ความรับผิดชอบของฝ่ายงานข้อ ๕สถานที่ติดต่อเพื่อขอรับข้อมูลข่าวสารของบรรษัทประกันสินเชื่ออุตสาหกรรมขนาดย่อม(บสย.) ฝ่ายประชาสัมพันธ์ เลขที่ ๒๙๒๒/๒๔๓ อาคารชาญอิสสระทาวเวอร์ ๒ ชั้น ๑๗ถนนเพชรบุรีตัดใหม่ แขวงบางกะปิ เขตห้วยขวาง กรุงเทพฯ ๑๐๓๑๐ โทร. ๐ - ๒๘๙๐ - ๙๗๗๑โทรสาร ๐ - ๒๘๙๐ - ๙๗๗๐ วันที่ ๒๓ มกราคม พ.ศ. ๒๕๕๘วัลลภ เตชะไพบูลย์กรรมการและผู้จัดการทั่วไปปริยานุช/ผู้จัดทำ๑๖ เมษายน ๒๕๕๘นุสรา/ผู้ตรวจ๑๖ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนที่ ๓๒ ง/หน้า ๒๔/๙ เมษายน ๒๕๕๘